Stanovisko Komisie podľa článku 251 ods. 2 tretí pododsek bod c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady týkajúcej sa návrhu smernice Európskeho Parlamentu a Rady o batériách a akumulátoroch a opotrebovaných batériách a akumulátoroch, ktorou sa ruší smernica 91/157/EHS Meniac a doplňujúc Návrh Komisie podľa článku 250 ods. 2 Zmluvy o ES /* KOM/2006/0017 v konečnom znení - COD 2003/0028 */





[pic] | KOMISIA EURÓPSKYCH SPOLOČENSTIEV | Brusel, 17.1.2006 KOM(2006) 17 v konečnom znení 2003/0282 (COD) STANOVISKO KOMISIE podľa článku 251 ods. 2 tretí pododsek bod c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady týkajúcej sa návrhu SMERNICE EURÓPSKEHO PARLAMENTU A RADY o batériách a akumulátoroch a opotrebovaných batériách a akumulátoroch, ktorou sa ruší smernica 91/157/EHS MENIAC A DOPLŇUJÚC NÁVRH KOMISIE podľa článku 250 ods. 2 Zmluvy o ES 2003/0282(COD) STANOVISKO KOMISIE podľa článku 251 ods. 2 tretí pododsek bod c) Zmluvy o ES, k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady týkajúcej sa návrhu SMERNICE EURÓPSKEHO PARLAMENTU A RADY o batériách a akumulátoroch a opotrebovaných batériách a akumulátoroch, ktorou sa ruší smernica 91/157/EHS 1. Úvod Článok 251 ods. 2 tretí pododsek bod c) Zmluvy o ES ustanovuje, že Komisia má predložiť stanovisko k pozmeňujúcim a doplňujúcim návrhom navrhovaným Európskym parlamentom pri druhom čítaní. Komisia uvádza svoje stanovisko k 23 pozmeňujúcim a doplňujúcim návrhom navrhovaným Parlamentom. 2. Súvislosti Návrh Komisie (KOM(2003) 723 v konečnom znení) bol zaslaný Európskemu parlamentu a Rade v súlade s postupom spolurozhodovania ustanoveným v článku 175 ods. 1 Zmluvy o ES 24. novembra 2003. Návrh bol založený na článku 95 ods. 1 a článku 175 ods. 1 Zmluvy o ES. Európsky hospodársky a sociálny výbor predložil svoje stanovisko 28. apríla 2004. Výbor regiónov predložil svoje stanovisko 22. apríla 2004. Európsky parlament predložil svoje stanovisko pri prvom čítaní 20. apríla 2004. Na základe stanoviska Európskeho parlamentu a podľa článku 251 ods. 2 Zmluvy o ES Rada formálne prijala spoločnú pozíciu 18. júla 2005. Oznámenie Komisie o spoločnej pozícii (KOM(2005)378 v konečnom znení) bolo prijaté 23. augusta 2005 a Európsky parlament prijal svoje stanovisko pri druhom čítaní 13. decembra 2005. 3. Účel návrhu Komisie Účelom návrhu Komisie je zabrániť konečnej likvidácii opotrebovaných batérií tým, že v prípade všetkých batérií uvádzaných na trh Spoločenstva bude vyžadovať systém „uzavretého cyklu“. Hlavnými prvkami tohto navrhovaného systému „uzavretého cyklu“ sú: (i) cieľ zberu v prípade prenosných batérií (160 gramov), (ii) dodatočný cieľ zberu v prípade prenosných kadmiových batérií (čo by si vyžiadalo monitorovanie toku odpadu), (iii) zákaz spaľovať/likvidovať priemyselné a automobilové batérie na skládkach a (iv) minimálne požiadavky na recyklovanie všetkých zhromaždených batérií. Návrh ďalej stanovuje minimálne pravidlá fungovania vnútroštátnych plánov zberu a recyklovania s cieľom posilniť riadne fungovanie vnútorného trhu a zaručiť rovnaké podmienky pre všetkých prevádzkovateľov zapojených do životného cyklu batérií. Na tento účel sa v návrhu zavádza zodpovednosť výrobcu za odpadové hospodárstvo v prípade všetkých batérií uvádzaných na trh Spoločenstva. Po jeho prijatí navrhovaná smernica zruší a nahradí existujúce právne predpisy Spoločenstva o batériách (smernica 91/157/EHS, zmenená a doplnená smernicou 93/86/EHS). Európsky parlament pri prvom čítaní uprednostnil (i) obmedzenie používania kadmia a olova v batériách pred systémom „uzavretého cyklu“ a (ii) vyššie ciele zberu (50 % a 60 %). Komisia tieto pozmeňujúce a doplňujúce návrhy neprijala, pretože jej rozšírené hodnotenie dosahu (ExIA - Extended Impact Assessment) ukázalo, že navrhovaný „systém uzavretého cyklu“ by znamenal rovnakú úroveň ochrany životného prostredia za nižšie náklady. Pokiaľ ide o ciele zberu, Komisia prijala prechod od cieľa „založeného na hmotnosti“ k cieľu „založenému na predaji“. Keďže však jej ExIA ukázalo, že cieľ 160 gramov (alebo 40 %) by bol nákladovo najefektívnejší cieľ, Komisia neprijala jeho zvýšenie. Rada vo svojej spoločnej pozícii uprednostnila (i) obmedzený zákaz používania kadmia v prenosných batériách pred navrhovaným systémom „uzavretého cyklu“ a (ii) nižšie ciele zberu (25 % a 45 %). Komisia uznala, že nové dostupné informácie v hodnotení Rady o dosahu ukázali, že navrhovaný „systém uzavretého cyklu“ by si mohol vyžiadať značné organizačné a administratívne náklady, čím by sa systém „uzavretého cyklu“ stal pomerne drahším. Komisia preto podporila zákaz používania kadmia uvedený v spoločnej pozícii. Komisia uvítala zvýšenie dlhodobého cieľa zberu (45 %), ale upozornila, že časový rámec na dosiahnutie dočasného cieľa zberu (25 %) by mohol byť náročnejší v súlade s pôvodným návrhom Komisie. 4. Stanovisko Komisie k POZMEňUJÚCIM A DOPLňUJÚCIM NÁVRHOM EURÓPSKEHO PARLAMENTU Európsky parlament schválil 13. decembra 2005 23 z 59 pozmeňujúcich a doplňujúcich návrhov, ktoré boli predložené. Z 23 schválených pozmeňujúcich a doplňujúcich návrhov môže Komisia prijať 12 pozmeňujúcich a doplňujúcich návrhov v plnom rozsahu a jeden pozmeňujúci a doplňujúci návrh čiastočne. 10 zo schválených pozmeňujúcich a doplňujúcich návrhov nie je pre Komisiu prijateľných. 4.1. Pozmeňujúce a doplňujúce návrhy prijaté Komisiou 4.1.1. Pozmeňujúce a doplňujúce návrhy prijaté v plnom rozsahu Pozmeňujúcim a doplňujúcim návrhom 3 sa navrhuje nové odôvodnenie odvolávajúce sa na rozhodnutie Rady o kadmiu z roku 1988. Je to užitočné objasnenie v súlade s článkom 4 navrhovanej smernice. Pozmeňujúcim a doplňujúcim návrhom 9 sa odstraňuje možnosť stanoviť pravidlo „de minimis“ na základe postupu vo výboroch a v odôvodnení 17 stanovuje, že všetci výrobcovia by mali byť registrovaní. Komisia môže prijať odstránenie možnosti prijať pravidlo „de minimis“ prostredníctvom postupu vo výboroch, keďže takéto pravidlo „de minimis“ by mohlo viesť k „príživníkom“ na trhu a mohlo by ohroziť dôveryhodnosť každého vnútroštátneho systému zberu. Požadovaná registrácia výrobcov je v súlade s článkom 14 navrhovanej smernice a Komisia ju teda tiež prijíma. Pozmeňujúcim a doplňujúcim návrhom 12 sa do definície prenosných batérií pridávajú gombíkové články a sady batérií. Toto užitočné objasnenie je pre Komisiu prijateľné. Pozmeňujúcim a doplňujúcim návrhom 15 sa v definícii úrovne zberu nahrádza znenie „predané konečným užívateľom“ výrazom „uvedené na trh“. Komisia sa domnieva, že toto je užitočné objasnenie, ktoré sa v prípade členských štátov ľahšie monitoruje. Pozmeňujúcim a doplňujúcim návrhom 17 sa zavádza povinnosť členských štátov podporovať výskum na zvýšenie environmentálnej výkonnosti batérií. Tento pozmeňujúci a doplňujúci návrh je v súlade s pôvodným návrhom Komisie a môže sa teda prijať. Pozmeňujúcim a doplňujúcim návrhom 19 sa členské štáty zaväzujú prijať nutné opatrenia na maximálne zvýšenie zberu a obmedzenie likvidácie. Týmto pozmeňujúcim a doplňujúcim návrhom sa znovu zavádza pozmeňujúci a doplňujúci návrh a doplnenie 27 prvého čítania Európskeho parlamentu, ktoré Komisia prijala. Komisia tiež prijíma pozmeňujúci a doplňujúci návrh 25 , ktorou sa definícia úrovne zberu zapracúva do článku 3, keďže ide o užitočné navrhované objasnenie. Komisia okrem toho považuje požiadavku na členské štáty, aby začali vypočítavať úroveň zberu 4 roky po nadobudnutí účinnosti navrhovanej smernice, za užitočné objasnenie, keďže by to umožnilo členským štátom a Komisii získať skúsenosti s metódou výpočtu cieľa zberu 2 roky predtým, ako sa cieľ samotný stane právne záväzným. Pozmeňujúcim a doplňujúcim návrhom 29 sa stanovuje, že „najlepšie dostupné techniky“ v článku 10 navrhovanej smernice sa týkajú ochrany ľudského zdravia a životného prostredia a že návrhy tohto článku by mali byť v súlade s právnymi predpismi Spoločenstva. Komisia prijíma tento pozmeňujúci a doplňujúci návrhom, keďže obsahuje užitočné objasnenia. Komisia prijíma pozmeňujúcim a doplňujúci návrh 31, ktorou sa znovu zavádza článok 17 pôvodného návrhu Komisie. Odstránenie výrazu „všeobecne“ v článku 12 odsek 2 navrhovanej smernice, ktoré je uvedené v pozmeňujúcom a doplňujúcom návrhu 32, je tiež v súlade s pôvodným návrhom Komisie a môže byť tiež prijaté. V súlade s pozmeňujúcim a doplňujúcim návrhom 9 prijíma Komisia aj pozmeňujúci a doplňujúci návrh 36 , ktorým sa odstraňuje možnosť stanoviť pravidlo „de minimis“ na základe postupu vo výboroch. Komisia prijíma pozmeňujúci a doplňujúci návrh 38, ktorý vyžaduje, aby kapacita batérie bola uvádzaná na štítku. Tento pozmeňujúci a doplňujúci návrh je v súlade s oznámením o IPP (pozri kapitolu 5.3 „Poskytovanie informácií spotrebiteľom, aby sa mohli rozhodnúť“). Je to tiež v súlade s článkom 5 pôvodného návrhu Komisie. 4.1.2. Pozmeňujúce a doplňujúce návrhy prijaté čiastočne Pozmeňujúcim a doplňujúcim návrhom 41 sa slovo „cieľ“ mení na „účinnosť“, objasňuje sa, že členské štáty by mali dosiahnuť účinnosti recyklácie, vyžaduje sa „uzavretý cyklus“ obsahu recyklovaných ťažkých kovov, zvyšuje sa cieľ účinnosti recyklácie pre bezpečné batérie z 50 % na 55 % a stanovuje sa, že účinnosti sa môžu upraviť na základe postupu vo výboroch. Tento pozmeňujúci a doplňujúci návrh je čiastočne prijateľný. Odkaz na systém uzavretého cyklu nie je prijateľný, pretože Komisia uznala, že môže spôsobiť problémy z hľadiska implementácie a nákladov. Ostatné časti tohto pozmeňujúceho a doplňujúceho návrhu Komisia prijíma. Odkaz na „účinnosti“ a účinnosť recyklácie bezpečných batérií 55% sú v súlade s pôvodným návrhom Komisie, ktorý bol založený na rozšírenom hodnotení dosahu vykonanom Komisiou. Odkaz na technické úpravy na základe postupu vo výboroch je v súlade s článkom 10 ods. 5 písm. b) navrhovanej smernice. 4.2. Pozmeňujúce a doplňujúce návrhy zamietnuté Komisiou Pozmeňujúci a doplňujúci návrh 11 , ktorým sa mení predmet na stanovenie ekologických cieľov navrhovanej smernice, nie je prijateľná, pretože nie je v súlade s medziinštitucionálnymi usmerneniami k návrhom. Pozmeňujúci a doplňujúci návrh 14 objasňuje, čo v článku 3 ods. 8 navrhovanej smernice znamená „obnova energie“. Komisia neprijíma tento pozmeňujúci a doplňujúci návrh. Navrhovaná smernica sa zameriava na recyklovanie ako na proces spracovania batérií, nie na obnovu energie. Výraz „obnova energie“ by sa okrem toho mohol preskúmať v rámci Tematickej stratégie zamedzenia odpadu a recyklácie. Pozmeňujúcim a doplňujúcim návrhom 18 sa zavádza požiadavka, aby spotrebitelia mohli batérie ľahko vymieňať spolu so zoznamom výnimiek uvedeným v pozmeňujúcom a doplňujúcom návrhu 40 . Tieto pozmeňujúce a doplňujúce návrhy nie sú prijateľné. Z hľadiska životného prostredia je táto požiadavka teraz zbytočná, keďže smernica WEEE vyžaduje zber batérií zabudovaných do zariadení. Z technického hľadiska to môže obmedzovať technologický vývoj aplikácií, ktoré si vyžadujú batériu zabudovanú do zariadenia. Pozmeňujúcim a doplňujúcim návrhom 20 sa odstraňuje odkaz na hustotu obyvateľstva pri stanovení vnútroštátnych systémov zberu prenosných batérií. Tento pozmeňujúci a doplňujúci návrh okrem toho stanovuje, že podľa smernice 75/442/EHS alebo 91/689/EHS zberné miesta nepotrebujú licenciu. Komisia neprijala odstránenie odkazu na hustotu obyvateľstva pri prvom čítaní v Európskom parlamente. Stanovenie, že podľa smernice 75/442/EHS zberné miesta nepotrebujú licenciu nie je nutné, keďže túto otázku už rieši článok 7 ods. 2 navrhovanej smernice. Pozmeňujúcim a doplňujúcim návrhom 23 sa distribútori zaväzujú prijímať späť prenosné batérie. Komisia ju neprijíma, keďže na túto otázku sa vzťahuje článok 7 ods. 2 písm. b) navrhovanej smernice, ktorý ponecháva rozhodnutie o úlohe distribútorov pri zbere prenosných batérií na členských štátoch v súlade s princípom subsidiarity. Pozmeňujúcim a doplňujúcim návrhom 24 sa odstraňuje možnosť, aby členské štáty prijali systémy ukladania a zavádzajú osobitné podmienky pre prijatie hospodárskych nástrojov. Komisia neprijala tento pozmeňujúci a doplňujúci návrh, keďže o prijatí hospodárskych nástrojov by mali rozhodnúť členské štáty. Podmienky prijatia vnútroštátnych hospodárskych nástrojov sa už riadia primárnymi právnymi predpismi ES. Komisia neprijíma pozmeňujúci a doplňujúci návrh 33 , podľa ktorého sú výrobcovia finančne zodpovední za informačné kampane pre verejnosť. Komisia sa domnieva, že o tejto otázke, na ktorú sa už vzťahuje článok 17 ods. 2 navrhovanej smernice, by mali rozhodnúť členské štáty v súlade s princípom subsidiarity. Komisia neprijíma pozmeňujúci a doplňujúci návrh 34 , ktorým sa stanovuje finančná zodpovednosť výrobcu za historický odpad, keďže Komisia dáva prednosť tomu, aby o tejto otázke rozhodli členské štáty v súlade s princípom subsidiarity. Pozmeňujúcim a doplňujúcim návrhom 37 sa distribútori zaväzujú informovať konečných užívateľov o možnosti likvidovať opotrebované prenosné batérie v miestach predaja. Komisia neprijíma tento pozmeňujúci a doplňujúci návrh, keďže podľa článku 17 ods. 2 navrhovanej smernice by o tejto otázke mali rozhodnúť členské štáty v súlade s princípom subsidiarity. 5. Záver Podľa článku 250 ods. 2 Zmluvy o ES Komisia mení a dopĺňa svoj návrh tak, ako je uvedené.